આણંદ જિલ્લામાં વિતેલા દિવસ દરમ્યાન ચોરીના બે જુદીજુદી ઘટનાઓમાં બોરસદ તાલુકાના બોચાસણ ઈન્દીરા કોલોની પાસે આવેલી પોલ્ટ્રી ફાર્મમાંથી બે શખ્સોએ ટીવીની ચોરી કરી ગામના જ શખ્સોને વેચાણ આપી દેતા આ બનાવ અંગે ટીવીની ચોરી કરનાર અને વેચાણ રાખનાર ચારેય આરોપીઓ સામે બોરસદ રૂરલ પોલીસ મથકે ફરીયાદ નોંધાઈ છે જ્યારે ખંભાત શહેરમાં કેનેડી હોસ્પિટલ પાસે ઝુપડપટ્ટીમાંથી રોકડ રકમ અને ચાંદીના દાગીના મળી ૪૪૦૦ રૂપિયાની મત્તાની ચોરી થવાના બનાવમાં ખંભાત શહેર પોલીસ મથકે શકમંદ સામે ફરીયાદ નોંધાઈ છે.